**POZIV ZA MEDIJE**

Poštovane, poštovani,

**ZNANSTVENO VIJEĆE ZA DRŽAVNU UPRAVU,**

**PRAVOSUĐE I VLADAVINU PRAVA**

HRVATSKE AKADEMIJE ZNANOSTI I UMJENTOSTI

organizira i poziva Vas na

OKRUGLI STOL

**IZAZOVI MIGRACIJA I INTEGRACIJE ZA JAVNU UPRAVU**

**četvrtak, 28. veljače 2019. s početkom u 10 sati**

velika dvorana palače HAZU, Zrinski trg 11, Zagreb

Rasprava će se voditi na temelju **uvodnih izlaganja:**

Prof. dr. sc. **Ivan Koprić**, Pravni fakultet Sveučilišta u Zagrebu:

 *Domicilno stanovništvo, migracije i integracija migranata: globalni i europski okviri – hrvatske prilike*

Prof. dr. sc. **Siniša Tatalović**, Fakultet političkih znanosti Sveučilišta u Zagrebu:

 *Sigurnosni aspekti migracijske politike i izazovi za javnu upravu*

Doc. dr. sc. **Goranka Lalić Novak**, Pravni fakultet Sveučilišta u Zagrebu:

 *Politike migracije i integracije u Hrvatskoj – izazovi za hrvatsku javnu upravu*

Izv. prof. dr. sc. **Mirko Klarić**, Pravni fakultet Sveučilišta u Splitu:

 *Kapacitet za integraciju migranata na lokalnoj razini*

Doc. dr. sc. **Teo Giljević**, Pravni fakultet Sveučilišta u Zagrebu:

 *Koordinacija javnih usluga migrantima kao preduvjet njihove uspješne integracije*

Dr. sc. **Tijana Vukojičić Tomić**, Pravni fakultet Sveučilišta u Zagrebu:

*Dosadašnja iskustva u radu s ranjivim društvenim skupinama kao osnova pripreme javnih službenika za rad s migrantima*

Uvodna izlaganja i rasprava snimat će se i nakon autorizacije objaviti u 50. knjizi nakladničkog niza Znanstvenog vijeća *Modernizacija prava*.

Na okruglom stolu raspravljat će se o jednom od novih, izrazito važnih i velikih izazova za javnu upravu, od klasične državne uprave, preko lokalnih jedinica do raznih javnih službi suradnja i koordinacija kojih je prijeko potrebna za sigurnost domicilnog stanovništva i uspješnu integraciju migranata u okviru nacionalne politike imigracije. Razmotrit će se i analizirati upravne teškoće i pitanja koja se svom silinom nameću posljednjih godina, a čije bi značenje u budućnosti moglo biti i veće od onoga kakvo je danas. Okrugli će stol dati osnovu za praktičnu prilagodbu javne uprave za brojne nove poslove povezane s migracijama i integracijom migranata te za oblikovanje jasne imigracijske politike i politike integracije.

Srdačno Vas pozdravljamo, zahvaljujemo na suradnji i očekujemo Vaš dolazak.

Gordana Poletto Ružić

Ured za odnose s javnošću i medije HAZU